Þú getur nálgast gjafakort á sýninguna hér Splunkuný leikgerð af hinni vinsælu bók Gunnars Helgasonar um MÖMMU KLIKK ! Varla þarf að kynnar Gunnar en hann er einn vinsælasti höfundur barnabóka á Íslandi og hafa t.a.m. kvikmynd og sjónvarpsþættir eftir bók hans Víti í Vestmanneyjum slegið í gegn . Mamma klikk ! er ein mest verðlaunaða barnabók síðari ára og er næsta víst að margir bíða spenntir eftir að fá að sjá söguna lifna við á leiksviðinu . MAMMA KLIKK fjallar um hina 12 ára gömlu Stellu sem á alveg snarklikkaða mömmu sem er óperusöngkona og er endalaust að koma Stellu í vandræðalegar aðstæður . Eftir sérstaklega vandræðalega uppákomu ákveður Stella að nú sé nóg komið og setur í gang plan til að gera mömmu sína venjulega . Á ýmsu gengur og margir koma við sögu eins og bræður hennar , þeir Siggi og Palli , pabbi hennar prófessorinn , Hanni granni og auðvitað Amma snobb . Leikgerðin er unnin af Björk Jakobsdóttur sem jafnframt er leikstjóri . hefur allt til að bera sem frábær fjölskyldusýning þarf : stórskemmtilega sögu Gunnars Helgasonar , afar hæfileikaríkan leikhóp og leikstjóra , dillandi skemmtilega tónlist og síðast en ekki síst endalausa gleði og kærleik til áhorfenda .